**REFERAT FRA ARBEIDSUTVALGETS TELEFONMØTE DEN 24 JUNI 2016**

**Følgende deltok:**

Vidar Eltun, Nils Bjørke, Even Aleksander Hagen, Åshild Kjelsnes, Per Berger, Jan Geir Solheim og Arne Bang

**Følgende saker ble behandlet:**

19/16: Protokoll

20/16: Referatsaker

21/16: Stamvegbefaringen – drøfting av opplegg

22/16: Forsering av Voss-Arna. Brev til SD.

**19/16: PROTOKOLL**

Protokollen fra arbeidsutvalgets møte den 15 april følger vedlagt.

Sekretariatet har ikke mottatt merknader til protokollen.

**VEDTAK:**

Arbeidsutvalget godkjenner protokollen fra møtet den 15 april 2016**.**

**20/16: REFERATSAKER**

Her ble følgende saker referert:

1. **Uttalelser til NTP**

Det vises til sak 17/16 der Stamvegutvalgets uttalelse til NTP fikk sin endelige utforming – som er utlagt på [www.stamvegutvalget.no](http://www.stamvegutvalget.no) og oversendt både Samferdselsdepartementet, Stortingets Transport og Kommunikasjonskomite, stortingsrepresentanter fra medlemsfylkene, medlemsfylker og medlemskommuner og deres representanter og vararepresentanter i stamvegutvalget.

1. **KVU rv7 og rv52 Gol-Voss**

Det vises til at Stamvegutvalget i sin uttalelse til NTP ba om at også E16 og E134 med arm til Bergen ble utredet på linje med rv7 og rv52. Dette for at Stortinget skulle å få seg forelagt sammenlignbare utredninger for alle 4 alternative traser øst-vest.

Tilsvarende henvendelse er sendt fra Valdresrådet – som har fått tilbakemelding at det nå ikke er aktuelt med ytterligere utredning av verken E16 eller E134 med arm til Bergen.

Også delegasjon fra Hauklialternativet har vært i Stortinget for å protestere på dette.

Videre framdrift blir trolig at KVU for rv7 og rv52 framlegges 1. september, og etter en høringsrunde vil dette ventelig inngå som et grunnlag i NTP arbeidet.

Det regnes med at Stamvegutvalget skal avgi høringsuttalelse.

Både Jan Geir Solheim og Nils Bjørke hadde deltatt på Statens vegvesen sitt orienteringsmøte i Ullensvang den 20 juni. Det framkom at arbeidet nå gikk mer i favør av Hardangervidda enn tidligere , og at det nå var vanskelig å forutsi konklusjonen. Dette synes også avhengig av de premisser som legges inn i arbeidet. E16- der mye allerede er gjennomført - bør uansett fullføres.

1. **Nye ras på Voss**

I begynnelsen av juni ble E16 stengt flere dager grunnet ras ved Bolstad i Voss.

1. **Turtnes-Øye**

Valdresrådet har i vedlagte brev av 4/5-då. anmodet samferdselsministeren til å medvirke til at opsjonen på den 3.1 km strekningen «Turtnes-Øye» i det gunstige anbudet for «Øye-Eidsbru» iverksettes.Det er svært gode argumenter for dette jfr. brev. Selv om det ikke ble gjennomslag for dette i vår er det anleggsmessig tidsnok med klarering i tilknytning til statsbudsjettet for 2017. Vidar Eltun orienterte nærmere om prosjektet, og det ble enighet om å sende en anmodning til Samferdselsdepartementet fra Stamvegutvalget om å iverksette denne opsjonen.

1. **E16 Skaret-Høgkastet. Planlegging.**

Hole kommunestyre vedtok 20 juni kommunedelsplan for strekningen E16 Skaret-Høgkastet. Dette som følge av at denne strekningen var tatt ut av fellesprojektet E16/Ringeriksbanen. Statens vegvesen utarbeider nå reguleringsplan for denne strekningen med sikte på endelig politisk avklaring i 2017/18.

**VEDTAK:**

Arbeidsutvalget tar referatsakene til etterretning, og ber om at det sendes en anmodning til Samferdselsdepartementet om å iverksette opsjonen med å gjennomføre Turtnes-Øye i tilknytning til Øye- Eidsbru.

**21/16: STAMVEGBEFARINGEN – DRØFTING AV OPPLEGG**

Det vises til tidligere drøftelser – og vedlagte hovedstruktur på programmet.

Momenter til drøftelse:

* Vi må starte i Bergen på grunn av for liten overnattingskapasitet fra 1. til 2. september i Indre Sogn
* Det foreslås at de 4 regionrepresentanter i arbeidsutvalget har et overordnet ansvar for oversiktsorienteringene i de respektive regioner:

Bergen – Vaksdal – Voss: Eirik Haga

Indre Sogn: Jan Geir Solheim

Valdres : Vidar Eltun

Ringerike – Hole – Bærum : Per Berger

Disse avklarer selv hvorvidt de selv, andre ordførere, fagfolk (SVV eller kommunale) skal ta oversiktsorienteringen, men de tar ansvaret . Under reisen har de respektive ordførere ansvaret innen sine kommuner, men om noe klikker bør regionrepresentantene være beredt. Både lederen og sekretariatet vil dog støtte opp.

* Vi har så langt avsatt tid til faglige tema på 30-50 min i tilknytning til «oversiktsorienteringene» på Fagernes og i Hole.

Vi bør drøfte aktuelle tema og foredragsholdere, og hvorvidt vi skal samle dette et sted.

* Skal vi be ordførerne om å utarbeide 1-2 siders info med omtale av de viktigeste vegprosjekter, kart mv som vi kan legge inn i en mappe.

Det ble opplyst at endelig invitasjon med påmeldingsfrist vil bli utsendt tidlig i august.

**VEDTAK:**

Arbeidsutvalget er enig i at:

* Befaringen starter i Bergen
* Regionrepresentantene får et spesielt ansvar i sine respektive regioner
* Det undersøkes hvorvidt vi får Samferdselsdepartementet og/eller Statens Vegvesen til å orientere om KVU for rv7 og rv52 – og den videre prosess med øst-vest forbindelsene enten på Fagernes eller i Hole.
* Ordførerne anmodes om å lage en info om prosjekter/kart fra sine respektive kommuner.

**22/16: FORSERING AV VOSS-ARNA. BREV TIL DEPARTEMENTET**

Stamvegutvalget erfarer at Voss og Vaksdal har tatt initiativ til å få forsert den rasutsatte strekningen mellom Voss og Arna, og om arbeidsutvalget er enige så vedlegges et utkast til brev til Samferdselsdepartementet til drøfting.

Lars Bjørke orienterte nærmere om dette

**VEDTAK:**

Arbeidsutvalget er enige i at Voss-Arna må fullføres og til at det framlagte brevutkast sendes Samferdselsdepartementet.